Абдрахманова Айнұр Абдрахмановна

ҚР ҰФҒО жанындағы ЖББМ музыка пәні мұғалімі

Домбыраны оқушылардың есту қабілеті бойынша

және сандық жүйе бойынша үйрету.

Баланың аспапта ойнауға деген қызығушылығын ояту үшін,ол баламен жеке сабақ өткізіп,ынтасын байқап көру керек.Сол аспапты ұстап көруге,үйренуге деген қызығушылығын іс-жүзінде жүзеге асыру қажет.

Оқытушы оқушының мінез-құлық ерекшеліктерін,қабілетін ескере отырып,сол баланың аспапқа деген қызығушылығы қаншалықты екенін байқап ,нақты мақсат қояды.

Кейбір баланың музыкаға деген қызығушылығы артып тұрса да,ол баланың уақытының тапшылығы және де негізгі сабақтардан көптігінен, өз қызығушылығын кейінгі уақытқа қалдырып отырады.Бірақта өз бойындағы құймақұлақтық,яғни есту арқылы музыканы тез қабылдап алуы баланың бойында бар.Осындай қабілеті бар оқушыны байқап,бойындағы өнерге деген қызығушылығын аша білген ұстаз еңбегі босқа кетпейді.

Өз іс-тәжиірбиемде кездесіп келе жатқан қаншама оқушылар бар.Бұл жұмысты оқудың бастапқы күнінен бұрын естіген әрі таныс әндерден бастаған дұрыс.Қоршаған ортаның ауысуы,үлкендерден,ата-анадан жырақта,ол кісілерге деген сағынышы.Сондықтанда,оқытушы алғашқы кезеңде,музыка сабағын жүргізумен қатар,тәрбиеші де бола білуі тиіс.Осындай қиын кезеңін түсініп,оларды жеңуге көмек берген оқытушы өзіне деген баланың сүйіспеншілігін арттырып,құрметіне бөленіп,оқушының өз ісіне,музыкаға деген жауапкершілігін арттыра түседі.Баланың психологиясын жақсы білмейінше,оқытуда жоғары нәтижеге қол жеткізу мүмкін емес,бұны күнделікті дамып отырған педогогика ғылымы да дәлелдеп отыр.Сондықтанда,балалардың жас ерекшеліктерінің заңдылықтарына немқұрайды қарау,күрделі сәтсіздіктерге ұшыратуы мүмкін.Атап айтқанда оқыту барысында оқушының жас ерекшеліктерін ескере отырып үйрету,мұғалімнен нақтылы әдістемелік тәсілдерді талап етеді.

Аспапты алғаш үйрене бастаған оқушыға саусақтарының орналасу тәртібі,қағыс бойынша көптеген ескертулер жасалып,түрлі талаптар қойылады.Шынтағыңды төмен түсір,білезігіңді бос ұста,домбыраның басымен сол жақ иығыңды бірдей ұста,түзу отыр т.б.орындықта жартылай отыр.Сөйтіп,оқушы дұрыс және бұрыс ойнау туралы нұсқаулар мен тиым салулардың қыспағына түсіп қалады.

Оқуда алғаш қадам жасап отырған оқушыға бірден көптеген міндет пен талаптардың қойылуы дидактиканың-оқудың қолайылылығы және оқудың жүйелілігі принциптерін бұзып,балаларды физиологиялық және психологиялық жағынан зорықтырып,кері әсерге ұшыратады.Балалар психологиясының мәліметтері бойынша,жаңа дағдының үйреншікті болып қалыптасуы баланың жарқын ынтасына байланысты.Ең алдыменен өздері жақсы білетін әннің әуенін домбырада орындап көрсетіп,сол әуенді үйрету,баланың тез қабылдап алуына ықпал етеді.

Оқушы қабілетін ескере құрастырылған сандық ретпен жазылған әнді түсіндіріп балаға үйрету өте ыңғайлы .Бұл жұмысты оқытудың бастапқы күнінен, бұрын естіген әрі таныс әндерден бастаған дұрыс.Себебі,бұрын естіген, таныс әндер арқылы алғаш естігендегі образ жаңғырып,көз алдына елестейді,сол елес пен аспапта көркемдеп орындаудың арасында байланыс туындайды.

Халық әні Еркемай:

2)

– 1 – ер

– 4 – ке –лет – кен – ер

– 1 – кем

– 1 – 1 - ай

1)

– 1 – Ер

– 4 – Кем,ер-кем-ер

– 1 кем

– 1 ай

3) 4) -1-Ер

– 1 – ер -1-ке

-4-ке-лет-кен ер- -2 - лет - кен

-1-кем- – 2 - ер – кем

-1-ді – 4 – ай

- 1 4-астыңғы төртінші перне

5-үстіңгі бесінші перне

1-қағыс саны.

П – төмен, V – жоғары қағыс қағу

Осылай түсіндіріп әр әнді,күйді нотаға қарап отырып,сандық жүйемен жазып үйретсем тез қабылдап алады.Бұл Еркемай әнін домбыраны алғаш үйренген әрбір оқушыға үйретемін.

Осыдан кейін біртіндеп күрделендіріп,қиындатып отырамын.Бұл әнді бір оқушы бір сабақта,кейбірі бірнеше сабаққта үйренеді.Әр баланың қабылдауына байланысты.Әрі қарай тағы екі-үш әнді үйретіп болған соң,келесі шағын этюдтер,күйлер үйретемін.

Алғашқы тапсырманы толық меңгертіп келесі шығарманы әр бөлімге бөліп үйтетемін.

Күйдің бастапқы бөлімі,ортаңғы және сағасын жеке –жеке бөліп үйретіп отырамын.

Әр бөлімді сандық жүйемен жазғызып,орындап көрсетіп үйге тапсырмасын беріп отырамын.Әр жаңа сабақтың басында өткен тақырыпты толық қайталап тексеріп,пысықтап келесі жаңа тапсырманы үйретемін.Осы уақыт аралығында

оқушының шыдамдылығын,қызығушылығын толық байқаймын.Есту қабілеті жақсы бала күйді аспапта орындап тыңдатқаннан әуенін тез қабылдап алады.

Келесі кезекте халық күйі Келіншек күйін орындаймыз.Бұл күйдің балаға екпінді, жылдамдықты,ырғақты жәре де қағыстарды меңгертуге ыңғайлы.

1) -7 ПVПVПVП 2)-7 3) 1 саға – 4 ПVПV – 1 П

-1 V -1 – 1 П – 1 V

-1П -1 – 1 V – 1 V

-6VVПVПV -1 – 1 V – 2 ПV

-1V -5 – 2 ПV – 3 ПVП

4) Екінші сағадан кейін осы төртті қайталау.

– 3 ПVП – 3 ПVП

– 1 V – 1 П

– 3 ПVП – 1 V

– 1 V - 3 ПVП

– 3 ПVП – 3 ПVV

– 1 V – 1 П

– 3 ПVП – 1 V

– 1 V - 3 ПVП

5) Екінші саға:

– 1 П – 1 П – 1 П – 1

– 1 V – 1 V – 1 V – 1

– 6 ПVПVПV – 1 V – 1 V – 1

– 2 ПV – 2 П – 2

– 4 ПVПV – 4 ПVПV – 2

– 2

– 3

4-ті қайталау

Оқушыларға жаңа тың материалдармен қатар, өздері айтып жүрген таныс әуендерді де еске түсіріп отырған дұрыс, ал мұғалім тек олардың қатесін түзеп,әуені мен ырғағының дұрыс келуін қадағалайды.Бірнеше сабақ бойы осылайша жаттығып,музыкалық елестету қорын жиып алған соң,біртіндеп әуенді домбырада еркін ойнауға қол жеткіземіз.

Оқытудың алғашқы кезеңінде ескеретін бір жайт,ол-бастауыш сынып оқушыларының зейінінің қысқа әрі тұрақсыз болуы.Осы шақтағы балалардың шыдамдылығы 30-35 минутқа ғана жетеді.Тез ойналатын шығармалардың қиынға соғу себебі де осы жағдайға байланысты.

Жасы кіші балалар шағын тапсырмаларды жақсы көреді,себебі көзделетін мақсат анық,ондағы қолданылатын әдіс-тәсілдер жақсы таныс.Сондықтанда үйреніп жатқан шығарма көлемі үлкен болмай ,ал үйренетін жаңа шығарманың техникалық және көркемдік қиындықтары біртіндеп өсіп отыруы керек.Балалар сөзге қарағанда қимылды тез қабылдайды.Сол себептен теориялық түсініктемелер қысқа,тұжырымды болып,мірдетті түрде аспапта ойнап көрсетіліп отыру керек.Әр жаңа шығарманың балаға мұқият түсіндіріп қана шектелмей, іс жузінде ойнатып, ұғындырып жіберген жөн. Яғни, оқушылардың бұрынғы берік ұғынып алған білімін бекітіп, жалғастырып,толықтырып отыруы тиіс. Осындай жағдайда ғана балалардың оқуға деген сенімсіздігі жойылып өз күші мен қабілетіне сенімі артып, әділеттілікке және тәртіптікке сенімі өсіп, бала шығарманы жақсы қабылдап оқи бастайды.

Есту қабілетіне сүйеніп ойнау –деп біз орындаушының есту-елестету мүмкіндіктеріне сүйене отырып,ойында жатталған әуенді домбырада нотаға қарамай ойнап шығуын айтамыз.

Есту қабілетіне сүйеніп ойнаудың нәтижелі болуы есту және қолмен саусақ,қағыс әректтерінің өзара тығыз байланыста болуына тікелей қатысты.Сондықтан да ,мұғалімнің

нотаға дейінгі кезеңдегі басты мақсаты оқушының есту-елестету қабілетін анықтап,оны дұрыс қалыптастырып ары қарай дамыта түсу.

Қысқасы,музыкалық шығарманы еркін және айқын орындауды баланың ішкі сезімімен туындатып,өз еркімен дамытып,күнделікті дағдыға айналдырған жөн.